google/wiki40b huggingface dataset:
Ashabul Kahfi

Kisah Ashabul Kahfi (Bahasa Arab: أصحاب الكهف‎) merupakan suatu kisah benar mengenai beberapa orang pemuda yang tertidur di dalam sebuah gua, dan cuma bangun 309 tahun kemudian.
Pemuda-pemuda beriman ini hidup pada masa Raja Decius dari Rom, beberapa ratus tahun sebelum diutusnya Nabi Isa a.s. Mereka hidup di tengah masyarakat penyembah berhala dengan seorang raja yang zalim. Demi menjaga iman, mereka melarikan diri dari kota, dikejar oleh tentera raja untuk dibunuh. Hingga pada suatu ketika, sampailah mereka di mulut sebuah gua yang kemudian dipakai sebagai tempat persembunyian.

Gua di Ephesus

Kisah Ashabul Kahfi dikatakan berlaku di sekitar suatu tempat yang kini digelar Gunung Pion (Mt. of Pion). Di sana terletak sebuah gua yang diberi nama Gua Tujuh Orang Peradu (The Cave Of The Seven Sleepers) yang terletak di Efesus (Ephesus), Turki. Kisah tersebut telah berlaku sekitar lebih daripada 1400 tahun yang lalu. Berkenaan dengan sejarah itu, Allah telah menerangkan kisah yang terjadi terhadap peradu-peradu itu dalam al-Quran. Kisah itu dikatakan berlaku di tempat berkenaan pada zaman pemerintahan Raja Decius dari Rom (Decius) sekitar tahun 249 sehingga 251 Masihi. Manakala peristiwa itu berakhir 309 tahun kemudian dan mula menjadi buah mulut masyarakat dunia khususnya kepada penganut agama Kristian dan Islam setelah terjaganya peradu-peradu beriman itu dari tidurnya pada zaman pemerintahan Maharaja Theodosius II yang beragama Nasrani (Kristian) sehinggalah sekarang. Pada zaman Theodosius itu, setelah berakhirnya peristiwa ajaib itu, sebuah tempat ibadah (Gereja Nasrani) dahulu telah pun dibina.

Gua di Ar Raqim, Amman, Jordan

Profesor Muhammad Taisir Dhabyan dalam bukunya 'Penemuan Besar Abad 20 : 7 Peradu Tiga Abad' menyatakan gua tersebut terletak di 7 km tenggara bandar baru Amman, Jordan. Peristiwa Ashabul Kahfi begitu istimewa sehingga surah dinamakan al Kahfi.
Mukim Sungei Siput, Melaka

Pentadbiran

Mukim Sungei Siput merupakan salah sebuah mukim yang terdapat dalam negara Melaka, dan juga merupakan satu dari mukim yang terletak dalam pentadbiran Daerah Alor Gajah.
Arisaka Model 99

Arisaka Model 99 atau Rifle pengulang Arisaka Model 99 dan variasi 7.7 mm (0.3 inci) merupakan senjata keluaran Jepun.

Binaan

Rifle Arisaka Model 99 dibina berasaskan Rifle Arisaka Model 38 berkaliber 6.5 mm. Semasa Perang China-Jepun Pertama terdapat keperluan bagi rifle dan peluru yang lebih baik. Dengan itu pada 1939 pada akhir 1930-an Rifle Arisaka Model 99 dihasilkan dengan mengubah suai menggunakan Rifle Arisaka Model 38 berkaliber 6.5 mm kepada kaliber 7.7 mm (0.3 inci) dan lebih mudah dikendalikan. Kedua-duanya merupakan rifle pengulang insani, sama seperti Mauser 98K Eropah atau Mannlicher-Carcano.
Arisaka Model 99 berkaliber 7.7 mm (0.3 inci) dan lebih mudah dikendalikan berbanding Arisaka Model 38 sebelumnya. Ia memiliki berat 8.36 paun tanpa kelopak peluru. Ia memiliki pecutan laras 2,477 kaki sesaat. Kelopak pelurunya mampu memuatkan 5 peluru dengan jarak membunuh pada 656 ela.
Sungguhpun senjata serdahana ini sepatutnya menjadi senjata piwaian bagi tentera Jepun, ia tidak pernah dihasilkan dalam bilangan yang mencukupi bagi dibekalkan pada semua tentera, dengan itu Model 38 kekal digunakan sehingga 1945. Keseluruhannya sekitar 10 juta rifle jenis Arisaka telah dihasilkan antara 1897 sehingga 1945.
Wilamowice

Wilamowice merupakan sebuah bandar yang terletak di wilayah Silesia, Poland.
Masjid Kariah Penajis

Latar belakang

Masjid Kariah Penajis terletak di kedudukan Latitud 2 darjah, 31 minit, 7.6 saat Utara dan Longitud 102 darjah, 6 minit, 40.7 saat Timur. Arah kiblatnya adalah pada 292 darjah, 45minit, 53.8 saat.
Górowo Iławeckie

Górowo Iławeckie merupakan sebuah bandar yang terletak di wilayah Warmian-Masurian, Poland.
Klitren

Poskod

Poskod yang digunakan di Klitren adalah 55222. Terdapat 5 buah desa di dalam daerah kecamatan Gondokusuman.
Bergbahnregion/Schwarzatal

Bergbahnregion merupakan sebuah kawasan perbandaran terletak di daerah Saalfeld-Rudolstadt, Thüringen, Jerman.
Minyak jarak

Minyak jarak (bahasa Inggeris: castor oil ) ialah minyak sayur yang diperoleh daripada kacang kastor (sebenarnya "biji kastor" dari segi teknik kerana Pokok Jarak, iaitu Ricinus communis, bukanlah ahli famili pokok kacang).
Minyak jarak mempunyai kandungan bahan kimia yang luar besar dan oleh itu, menyebabkannya agak bernilai. 90% daripada asid lemak dalam minyak jarak terdiri daripada asid risinoleik. Asid risinoleik ialah asid lemak monotaktepu 18-karbon, dan mempunyai kelompok berfungsi hidroksil pada karbon ke-12 yang merupakan ciri yang amat luar biasa bagi suatu asid lemak biologi. Kelompok berfungsi ini menyebabkan asid risinoleik mempunyai kekutuban kimia yang luar biasa yang juga membenarkan penerbitan kimia yang tidak dapat dilakukan dengan minyak-minyak biologi yang lain. Oleh sebab minyak jarak bersifat dielektrik kutub dengan pemalar dielektrik yang agak tinggi sebanyak 4.7, minyak jarak yang ditapis pada peringkat tinggi serta minyak jarak kering kekadang dipergunakan sebagai bendalir dielektrik untuk kapasitor voltan tinggi yang berprestasi tinggi. Minyak jarak juga mengandungi 3-4% kedua-dua asid oleik dan asid linoleik. 
Minyak jarak mengekalkan kebendaliran pada kedua-dua suhu tinggi dan rendah yang berterlaluan. Asid sebasik diterbitkan secara kimia daripada minyak jarak. Minyak jarak dan terbitan-terbitannya telah dipergunakan untuk membuat sabun, pelincir, bendalir brek dan hidraulik, cat, pewarna, lapis, dakwat, plastik yang boleh tahan sejuk, penggilap berlilin, nilon, farmaseutik, dan minyak wangi. Bagi enjin pembakaran dalam, minyak jarak terkenal kerana keupayaannya untuk melincir di bawah keadaan-keadaan dan suhu-suhu yang berterlaluan, seperti enjin dinginan udara. Castrol, syarikat pelincir, dinamai sempena nama bahasa Inggeris untuk minyak jarak. Bagaimanapun, minyak jarak cenderung membentuk damar dalam masa yang singkat dan oleh itu, penggunaannya terhad kepada enjin-enjin yang kerap dibina semula, umpamanya enjin perlumbaan motosikal.
Minyak jarak ialah "minyak berasas sayuran" kerana ia diperbuat daripada biji-biji Pokok Jarak. Oleh itu, ia merupakan sumber tenaga boleh dibaharui (tumbuhan) dan sudah tentu membiodegradasikan dengan cepat. Biji jarak mengandungi risin, sejenis protein yang beracun yang boleh dikeluarkan melalui penekanan sejuk dan penapisan.
Kampung Mat Din

Poskod

Poskod yang digunakan di Kampung Mat Din, Bagan Datoh, Perak ialah 36100.
Yom Ha'atzmaut

Yom Ha'atzmaut (Bahasa Ibrani: יום העצמאות yōm hā-‘aṣmā’ūṯ; Bahasa Arab: عيد الإستقلال‎ 'īd al-istiqlāl)merupakan hari kemerdekaan Israel, yang mana akan merayakan dan memperingati perisytiharan penubuhan negara Israel pada 1948.
Dirayakan secara tahunan sekitar hari kelima bulan Iyar dalam kelendar Yahudi, yang mana menandakan pengisytiharan kemerdekaan israel oleh David Ben Gurion di Tel Aviv pada May 14, 1948 (5 Iyar, 5708), dan berahirnya mandat british palestin.
Perayaan ini selalunya didahului dengan Yom Hazikaron,iaitu hari peringatan "Askar Israel yang gugur dan mangsa Keganasan" pada 4 Iyar.
Kanda Wati

Poskod

Poskod yang digunakan di Kanda Wati adalah 15620. Terdapat 8 buah desa di dalam daerah kecamatan Gunung Kaler.
Asbach-Sickenberg

Asbach-Sickenberg merupakan sebuah kawasan perbandaran terletak di daerah Eichsfeld, Thüringen, Jerman.
Mangan, India

Demografik 2001

Menurut bancian India pada tahun 2001, Mangan memiliki bilangan penduduk seramai 1,248. Dari jumlah tersebut, kaum lelaki membentuk 62% dari jumlah keseluruhan populasi dan wanita seramai 38%.

Pendidikan 2001

Menurut bancian India pada tahun 2001 Mangan memiliki kadar pendidikan (kebolehan membaca) 69%, melebihi kadar purata kebangsaan 59.5%; dengan 65% lelaki dan 35% wanita mampu membaca. 14% dari populasi berusia di bawah 6 tahun. (2001)
Karl G. Heider

Karl Heider (lahir 21 Januari 1935) adalah ahli antropologi visual Amerika Syarikat.
Tella-Sin

Tella-Sin merupakan sebuah kawasan perbandaran yang terletak di wilayah Huesca, Aragon, Sepanyol
Asalan (matematik)

Dalam matematik, asalan bagi suatu ruang Euclides ialah satu titik khas, biasanya ditandai dengan huruf O, digunakan sebagai satu titik rujukan tetap untuk geometri ruang sekeliling.

Koordinat Cartes

Dalam sistem koordinat Cartes, asalan ialah titik persilangan paksi-paksi sistem itu. Asalan membahagi setiap paksi tersebut kepada dua, separa paksi positif dan separa paksi negatif. Kemudian, titik boleh diletakkan dengan rujukan asalan dengan memberikan koordinat berangkanya—iaitu, kedudukan-kedudukan unjurannya di sepanjang setiap paksi, sama ada pada arah positif atau negatif. Kesemua koordinat asalan sentiasalah sifar, contohnya (0,0) dalam dua dimensi dan (0,0,0) dalam tiga dimensi.

Sistem koordinat lain

Dalam sistem koordinat kutub, asalan mungkin juga dipanggil kutub. Ia sendiri tidak mempunyai koordinat kutub jelas, kerana koordinat kutub bagi titik menyertakan sudut yang dibuat oleh paksi x positifi dan sinar dari asalan ke titik itu, dan sinar ini adalah tidak jelas untuk asalannya sendiri.
Dalam geometri Euclides, asalan mungkin dipilih dengan bebas sebagai mana-mana titik rujukan sesuai.
Asalan bagi satah kompleks boleh dirujuk sebagai titik persilangan antara paksi benar dengan paksi khayalan. Lain kata, ia merupakan nombor kompleks sifar.
Ishinomaki, Miyagi

Sejarah

Bandar ini diasaskan pada 1 April 1933.

Bencana 2011

Bandar Ishinomaki adalah antara yang paling teruk terjejas oleh bencana gempa bumi dan tsunami Tōhoku 2011. Ombak tsunami setinggi kira-kira 10 meter melanda sejauh 600 meter ke pedalaman dan membinasakan sekitar 80% daripada 700 di pelabuhan pemburu ikan paus di Ayukawa dan daerah Kadonowaki. Kira-kira 46% bandar ini ditelenggami oleh tsunami. Setakat Jun 2011, sejumlah 3,097 kematian telah disahkan di Ishinomaki akibat tsunami, dan 2,770 orang lagi hilang. Kira-kira 29,000 penduduk bandar kehilangan tempat tinggal.
Sebuah sekolah rendah di situ, iaitu Sekolah Rendah Okawa binasa sama sekali, 75 daripada 108 pelajar dan 10 daripada 13 guru dan kakitangannya terkorban akibat bencana. Para guru dan pelajar sedang mengosongkan bangunan sekolah lalu dihanyutkan oleh tsunami ketika menaiki jambatan sungai berdekaan. Salah seorang guru yang terselamat itu membunuh diri tidak lama kemudian.
Jitra

Jitra merupakan bandar yang terletak di kawasan Parlimen Kubang Pasu, Kedah Darul Aman.  Jitra berhampiran dengan sempadan Kedah - Thailand, kira-kira 35 km dari sempadan. Ramai daripada penduduknya boleh bertutur bahasa Siam, malahan ada yang berketurunan Siam, terutama yang tinggal berdekatan dengan sempadan. Bandar ini kini sedang pesat membangun dengan kemunculan banyak taman perumahan baru.
Bandar Jitra hampir dengan Lebuh raya Utara Selatan ke Bukit Kayu Hitam dan ke selatan iaitu Kuala Lumpur. Dalam peta, kedudukan Jitra ialah 6.3° Utara dan 100.4° Timur.

Orang Terkenal

Antara orang yang terkenal di Jitra adalah Mohd Johari Baharum (bekas Timbalan Menteri Dalam Negeri) Wan Iskandar Azam Rocky (5 kali Kejuaraan Golf Amatur ASEAN), Azrul dan Nidzom (pengerusi dan Ketua Pegawai Eksekutif Bahagia Holdings) dan Muhamad Aiman Remy Shahar (pengamal dan pakar IT dari Taman Tunku Sarina 2).Muhammad Nafis Iskandar.

Geografi

Jitra terletak di utara bagi Alor Setar, selatan bagi Changlun, timur bagi Ayer Hitam dan barat bagi Pokok Sena serta Kuala Nerang. 
Jitra adalah bandar pentadbiran bagi daerah Kubang Pasu iaitu terletaknya bandar Changlun dan Ayer Hitam.
Secara amnya Jitra mempunyai seluruh padang sawah padi di bahagian barat dan selatan cuma sedikit berbukit, di sebelah timur berbukit dan di bahagian utara ditanam dengan pokok kelapa sawit.
Roy Lichtenstein

Awal hidup

Roy lahir kepada sebuah keluarga kelas pertengahan atas kaum Yahudi di New York: ayahnya Milton Lichtenstein merupakan seorang broker hartanah manakala ibunya  Beatrice Werner merupakan seorang surirumah.
Minat beliau kepada seni dan reka bentuk mula berputik ketika dalam persekolahannya - beliau sering berkunjung ke Apollo Theater di Harlem untuk mendengar persembahan muzik jazz di mana beliau melakar pemuzik yang membuat persembahan di sana. Beliau menghadiri kelas musim panas di Art Students League of New York pada tahun terakhir persekolahannya di bawah didikan Reginald Marsh.

Senja hidup

Roy meninggal dunia akibat menghidap pneumonia pada 29 September 1997 ketika menjalani rawatan di New York University Medical Center selama beberapa minggu.
Yayasan Roy Lichtenstein (Roy Lichtenstein Foundation) ditubuhkan dua tahun kemudian pada 1999.

Gaya seni

Karya catan Lichtenstein yang melibatkan pembesaran panel terpilih daripada buku komik mewujudkan suatu perbincangan penting mengenai setakat mana sesebuah karya yang dihasilkan itu boleh diiktiraf sebagai suatu karya kesenian yang sah. Ada juga yang menyatakan kekhuatiran sama ada Lichtenstein sendiri tidak memberi ihsan atau royalti kepada artis-artis atau pemegang hak cipta asal komik yang dijadikan bahan subjek lukisannya.
Rocquemont, Seine-Maritime

Rocquemont ialah komun di jabatan Seine-Maritime dan di kawasan Haute-Normandie di utara Perancis.
Hindalgi

Demografik 2001

Menurut bancian India pada tahun 2001, Hindalgi memiliki bilangan penduduk seramai 10,857. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Hindalgi memiliki kadar pendidikan (kebolehan membaca) 79%, melebihi kadar purata kebangsaan 59.5%; dengan 56% lelaki dan 44% wanita mampu membaca. 11% dari populasi berusia di bawah 6 tahun. (2001)
Heidekreis

Heidekreis merupakan sebuah daerah yang terletak di negeri Niedersachsen, Jerman.
Waktu di Thailand

Thailand mengikuti UTC+07:00, iaitu 7 jam di hadapan UTC. Waktu min tempatan di Bangkok pada asalnya UTC+06:42:04. Thailand telah menggunakan waktu min tempatan ini sehingga tahun 1920, apabila ditukar ke Waktu Indochina, GMT+07:00, ICT digunakan sepanjang tahun kerana Thailand tidak memerhati waktu jimat siang.

Pemiawaian waktu di Thailand

Thailand mengisytihar bahawa rakyat akan menggerakkan jam mereka dengan 17 minit, 56 saat untuk memadankan waktu yang digunakan di Asia Tenggara (UTC+06:42:04 jam dan UTC+07:00:00 di hadapan Waktu Min Greenwich) pada 31 Mac 1920. Waktu itu ditukar pada 1 April 1920 pada 06:00 (waktu lama) hingga 06:17:56 (waktu baharu).

Penjaga masa

Pada 1 Januari 1990, kabinet Thai melantik Tentera Laut Diraja Thai sebagai penjaga masa rasmi bagi Thailand. Waktu Piawai Thai terbit daripada lima jam atom  yang dikendalikan oleh Tentera Laut Diraja Thai.
Kuasatek Pictures

Kuasatek Pictures merupakan syarikat pengeluar dan penerbit filem dan drama di Malaysia. Syarikat ini diasaskan pada 1990 oleh Mohd Noor Kadir yang berkhidmat sebagai penerbit dan Pengarah Urusan.
Veldenz

Veldenz merupakan sebuah kawasan perbandaran terletak di daerah Bernkastel-Wittlich, Rhineland-Palatinate, Jerman.
Dengkil

Pendidikan

Terdapat sebuah pusat asasi di Dengkil iaitu Pusat Asasi Universiti Teknologi MARA (UiTM) Dengkil.
Belauntza

Belauntza merupakan sebuah kawasan perbandaran di Sepanyol di Gipuzkoa, di komuniti autonomi Basque.
Sainte-Gemme-Martaillac

Sainte-Gemme-Martaillac  ialah komun di jabatan Lot-et-Garonne di bahagian Aquitaine, barat daya Perancis.
Yasmin Ahmad Dalam Kenangan

Yasmin Ahmad Dalam Kenangan ialah satu saluran istimewa dan ianya untuk memperingati pemergiaan karyawati perfileman Malaysia iaitu Yasmin Ahmad. Saluran ini di tayangkan di Astro Saluran 110 mulai 8 Ogos 2009 tepat pukul 08:00 Malam
Koper, Kresek

Poskod

Poskod yang digunakan di Koper adalah 15620. Terdapat 10 buah desa di dalam daerah kecamatan Kresek.
John Button

John Button (lahir 27 Julai 1945 di London) ialah bekas pemandu Rallycross dan merupakan ayah kepada Juara Dunia Formula Satu tahun 2009, Jenson Button.
Presiden Lubnan

Halaman ini mendaftarkan Presiden Lubnan.
Tanjung Johor

Poskod

Poskod yang digunakan di Tanjung Johor adalah 36256. Terdapat 6 buah desa di dalam daerah kecamatan Pelayangan.
Cikoneng, Sukahaji

Poskod

Poskod yang digunakan di Cikoneng adalah 45471. Terdapat buah desa di dalam daerah kecamatan Sukahaji.
Zuriarts

Sejarah

Kumpulan Zuriarts ditubuhkan pada 1990-an. Kumpulan Zuriarts  merupakan kumpulan pemuzik yang membawa genre Black , Death Metal.

Ahli-ahli

SHAH ZURIARTS
Pola

Pola atau corak ialah tema bagi peristiwa atau objek yang berulang-ulang, kadang-kadang dirujuk juga sebagai unsur bagi set objek.
Unsur ini berulangan dalam bentuk yang boleh diramal. Ia boleh menjadi templat atau model yang boleh digunakan untuk menghasilkan perkara atau sebahagian daripada sesuatu, khususnya jika perkara-perkara yang dibuat telah cukup umum untuk pola asas untuk disimpulkan, dalam kes perkara-perkara ini mempamerkan pola yang unik.
Pola yang paling asas yang disebut penjubinan adalah berdasarkan pengulangan dan keberkalaan. Satu templat tunggal, jubin, atau sel. digabungkan dengan pendua-pendua tanpa perubahan atau modifikasi. Contohnya, pengayun harmonik ringkas menghasilkan pola gerakan berulang-ulang.
Pola lain, seperti jubin Penrose dan pola Pongal atau Kolam dari India, menggunakan simetri yang merupakan satu bentuk pengulangan terhingga, berbeza dengan translasi yang boleh berulang tak terhingga. Pola fraktal juga menggunakan magnifikasi atau penskalaan yang menghasilkan kesan yang dikenali sebagai serupa diri atau tak berubah terhadap skala. Sesetengah tumbuhan seperti paku pakis juga menghasilkan satu pola menggunakan transformasi afin yang menggabungkan translasi, penskalaan, putaran dan refleksi!.
Pemadanan corak ialah satu kaedah memeriksa kewujudan juzuk pola, di mana pengesanan pola asas dirujuk sebagai pengecaman pola. Persoalan bagaimana satu pola muncul dapat dijawab melalui hasil kerja bidang sains yang dipanggil pembentukan pola.
Hari Kebangsaan Malaysia

Sejarah

Penubuhan Malaysia,terdiri daripada Persekutuan Tanah Melayu, Kalimantan Utara/Sabah, Sarawak dan Singapura dijadualkan diisytiharkan secara rasmi pada 31 Ogos 1963, bersamaan ulang tahun ke-6 kemerdekaan Persekutuan Tanah Melayu. Beberapa isu berkaitan dengan bantahan Indonesia dan Filipina memperlambatkan pengisytiharan hingga ke 16 September tahun yang sama. Penangguhan itu juga dibuat bagi membolehkan Pertubuhan Bangsa-Bangsa Bersatu membuat tinjauan umum di Borneo Utara dan Sarawak. Bagaimanapun, Borneo Utara dan Singapura masih lagi mendapat kemerdekaan daripada British pada 16 September 1963. Sarawak telah merdeka sebulan lebih awal pada 22 Julai 1963.
Pembentukan Malaysia kemudian diisytiharkan pada 16 September 1963, dan disambut sebagai Hari Malaysia. Sambutan kemerdekaan besar-besaran tetap diadakan pada 31 Ogos, tarikh asal kemerdekaan Persekutuan Tanah Melayu, manakala Hari Malaysia cuma menjadi cuti umum di Sabah. Bagaimanapun, mulai 2000-an terdapat sedikit ketidakpuasan hati di Malaysia Timur yang mendakwa sambutan hari kebangsaan pada 31 Ogos terlalu bertumpuan Semenanjung Malaysia. Pada 2009, kerajaan memutuskan bahawa bermula 2010, Hari Malaysia 16 September disambut sebagai cuti umum persekutuan bersama-sama dengan Hari Merdeka pada 31 Ogos. Manakala bermula 2015, Menteri Ahmad Shabery Cheek menyatakan sambutan hari kemerdekaan mungkin disambut tanpa menyebut bilangan tahun agar tidak meminggirkan penduduk Sabah dan Sarawak.
Akot

Demografik 2001

Menurut bancian India pada tahun 2001, Akot memiliki bilangan penduduk seramai 80,796. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Akot memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 55% lelaki dan 45% wanita mampu membaca. 15% dari populasi berusia di bawah 6 tahun. (2001)
Riyadh

Sejarah

Petempatan di kawasan Riyadh telah wujud sejak zaman sebelum kedatangan Islam. Pada 1744, gerakan Wahabi yang dipimpin oleh Muhammad ibn Saud telah mengasaskan Negeri Saudi Pertama (Daulah Saudiyah Al-Oula). Riyadh menjadi ibu kota kerajaan baru ini pada 1818.
Pada 1902, Abdul Aziz Al-Saud telah merampas kota ini daripada Bani Al-Rasyid. Baginda kemudian menubuhkan Kerajaan Arab Saudi moden dengan Riyadh sebagai ibu negara.
Pencecairan tanah

Pencecairan tanah merupakan satu fenomena yang mana tanah basah lencun lentur kekuatan dan kekerasannya sebagai balasan kepada tegasan yang diakibatkan oleh gegaran gempa bumi atau lain-lain perubahan mendadak dalam keadaan tegasan sehingga bertindak seolah-olah cecair.
Dalam ilmu mekanik tanah, istilah "pencecairan" mula-mula digunakan oleh Hazen ketika menyentuh keruntuhan Empangan Calaveras di California pada tahun 1918. Beliau menyifatkan mekanisme pencecairan aliran empangan tambak itu seperti berikut:
Jika tekanan air dalam liang-liang empangan cukup untuk menanggung segala beban, ia akan mendatangkan kesan mengasingkan zarah-zarah serta menghasilkan keadaan yang sama dengan pasir jerlus… pergerakan sesebahagian bahan pada mulanya boleh menyebabkan tekanan berlonggok, mula-mula di satu tempat, kemudian di satu lagi tempat, secara berturut-turut, kerana tempat-tempat tumpuan awalnya sudah dicecairkan.
Fenomena ini paling sering diperhatikan pada tanah berpasir yang lencun dan gembur (ketumpatan rendah). Sebabnya, pasir yang gembur mudah mampat apabila dikenakan beban; sedangkan pasir tumpat mudah mengembang atau 'memuai'. Jika tanah itu dilencuni air, seperti yang ada apabila tanah itu di bawah muka air tanah atau paras laut, maka air mengisi celah-celah antara butir-butir tanah ('ruang liang'). Sebagai tindak balas kepada pemampatan tanah, air ini meningkat tekanannya dan cuba mengalir keluar dari tanah ke kawasan bertekanan rendah (lazimnya ke arah permukaan tanah di atas). Bagaimanapun, jika bebanan itu dikenakan dengan deras dan cukup kuat, ataupun diulang berkali-kali (cth. gegaran gempa bumi, bebanan gelombang ribut) sehingga tidak sempat mengalir keluar sebelum kitaran beban yang seterusnya, maka tekanan air boleh terkumpul sehingga melebihi tekanan sentuh yang saling menghubungkan butir-butir tanah. Sentuhan sesama butir inilah cara beban berat dari bangunan dan lapisan tanah atas dipindahkan dari permukaan tanah ke lapisan tanah atau batu-batan yang lebih dalam. Kehilangan struktur tanah ini menyebabkan ia kehilangan segala kekuatannya (keupayaan memindahkan tegasan ricih) sehingga boleh kelihatan mengalir seperti cecair (yakni 'pencecairan').
Walaupun kesan-kesan pencecairan ini sudah sekian lama difahami, namun ia mendapat penelitian para jurutera hanya selepas kejadian-kejadian gempa bumi di Niigata dan Alaska pada tahun 1964. Ia juga merupakan faktor utama dalam kemusnahan Daerah Marina di San Francisco sewaktu gempa bumi Loma Prieta 1989, Pelabuhan Kobe ketika gempa bumi besar Hanshin 1995 dan juga kemusnahan berleluasa kawasan perumahan dan bandar pinggiran di Christchurch, New Zealand pada tahun 2010, awal dan pertengahan tahun 2011.
Di kebanyakan negara maju, peraturan-peraturan pembinaan mewajibkan jurutera supaya mengambil kira pencecairan tanah ketika mereka bentuk bangunan dan prasarana baru seperti jambatan, empangan tambak dan tembok penahan.
Misteri

Misteri (berasal daripada Bahasa Inggeris , Mystery) bermaksud sesuatu benda atau pekara yang sukar untuk difahami.Misteri juga boleh merujuk kepada sesebuah genre mengenai sesuatu yang sukar untuk difahami dan menimbulkan rasa ingin tahu　seperti fiksyen penyiasatan atau genre seram.